Kletturinn , öðru nafni Dwayne Johnson , sem leikur Herkúles í mynd um þennan son Seifs , er eins og við höfum sagt frá hér á síðunni áður , duglegur að tjá sig á samfélagsmiðlunum , hvaða nafni sem þeir nefnast . Síðast sýndi hann hreyfimynd af sér á Instagram þar sem hann stríddi manni í leikmunadeildinni , en í gær setti hann inn myndir á Twitter af leikmyndinni , og var hæstánægður : „ Þetta er magnaðasta sviðsmynd sem ég hef nokkru sinni unnið í . Það er heiður að fá að leika þetta hlutverk , “ sagði Johnson .